**3. gaia:**

**HIPOTESIAK**

***DIAPO:***

**ZER DIRA?**

Larousse Hiztegiaren arabera, “hipotesi hitza *hypothesis hitz* grekotik eratorri da, zeinak gauza posible baten ustea esan nahi duen eta zeinetatik ondorio bat ere atera ahal izango den”.

Hipotesiak ikergai den fenomenoari buruz ikerlariaren ikuspuntua erakusten duten baieztapenak dira.

Garrantzitsua da aurreiritzi hauek ondo formulatzea. Azken finean, hipotesiek ikerketaren diseinuan eragiten dute.

**Hipotesiak:**

Lehenik eta behin, hipotesiak guk asmatu behar ditugu. Beraz, egingo ditugun hipotesiek garrantzia handia dute ikerketaren hasieratik amaierara arte emango ditugun pausoak zehazterakoan, baita informazioa biltzeko erabiliko ditugun teknikak zehazterakoan ere.

Hipotesi batzuk frogatzeko inkestak antolatu beharko ditugu.

Ikerketa egin aurretik formulatzen direnez, hipotesiak zuzenak edo okerrak izan daitezke.

Zentzu honetan, ondorioen atalean lortutako emaitzak hasieran formulatutako hipotesiekin alderatuko ditugu, eta ondorioz, txostenaren atal horretan hipotesi horiek onartu edo alboratuko ditugu. Beraz, argudiatzeko datuak behar ditugu, eta argudiatzeko datuak behar ditugu.

**HIPOTESI MOTAK:**

* Hipotesi hutsak
* Hipotesi koerlatiboak
* Norabidea erakusten duten hipotesiak
* Hipotesi kausalak
* **Hipotesi hutsak:**

Hipotesik sinpleena da adierazten duena aztergai diren bi aldagai edo gehiagoren artean ez dagoela harremanik. Hots, aldagai bateko balio aldaketek ez dutela sorrarazten aldaketa esanguratsurik beste batean.

Adibidez, hipotesi huts bat da: adinak ez du eraginik bozka politikoan.

Adibidez,

Euskara bultzatzeko politiketan egindako gastuaren (mendeko aldagaia) eta kolore politikoaren (aldagai askea) arteko harremana aztertu nahi duen ikerketa bat abiatuko bagenu, hipotesi hutsa izango litzakete dioena

Ez dago ezberdintasun adierazgarririk kolore politiko desberdinetako gobernuen artean.

Gastuaren batez bestekoak konparatzen baditugu kolore desberdinetako gobernuen artean, eta ikusten badugu ez dagoela ezberdintasun adierazgarririk, orduan esango dugu hipotesi hutsa egiaztatu dela.

* **Hipotesi koerlatiboak:**

Aldagai bi edo gehiagoren artean harremana dagoela adierazten dute.

Hala ere, era honetako hipotesiek ez dute ezer esaten harreman horren norabideari buruz.

Era honetako hipotesi baten adibidea da: Euskal Herrian harremana dago adinaren eta politikarako joeren artean.

Kontuan izan, hipotesi honek ez digula esaten nortzuk diren (gazteak edo zaharrak) politikarako joera gehien dutenak; alegia, ez du ezer esaten harreman horren norabideari buruz.

‘Pertsonaren jatorri nazionalak eragina du ezker-eskuin ardatz ideologikoan kokatzeko unean’

* **Norabidea erakusten duten hipotesiak:**

Era honetako hipotesietan aztertutako aldagaien artean harremana dagoela adierazteaz gain, harreman horren norabidea zehazten da.

Hipotesiak aldagaiak edo kontzeptuak elkarrekin handitzen edo txikitzen direla adierazten badu; aldagaien edo kontzeptuen artean zuzeneko harremana adierazten duen hipotesia da.

* Adibidez, Mendebaldeko herrialdeen errenta igotzen den heinean, handitu egiten da alderdi kontserbadoreek hauteskunde orokorretan lortzen duten bozka kopurua.

Hipotesiak aldagaia edo kontzeptu bat handitzen denean bestea txikitu egiten dela adierazten badu, aldagaien edo kontzeptuen artean alderantzizko harremana adierazten duen hipotesia da.

* Adibidez: Mendebaldeko herrialdeen errenta igotzen den heinean, gutxitu egiten da ezkerreko alderdien bozka kopurua.
* **Hipotesi kausalak:**

Aldagaien edo kontzeptuen artean harreman ausartenak adierazten dituzte, eta fenomenoak sakonean ezagutzeko informazio asko ematen dute.

Aldagaien arteko harreman esplikatzaileak formulatu nahi ditu.

Hipotesi kausalak era askotakoak izan daitezke:

Batzuetan, hipotesi kausalek aldagai edo kontzeptu bat beste aldagai edo kontzeptu baten kausa dela adierazten dute.

* Adibidez, alfabetizazioak mugimendu demokratikoak sortzen ditu.

Beste batzuetan, <<zerbait gertatzen bada… orduan beste zerbait gertatzen da>> bezalako formulak erabiltzen dituzte, aldagaien edo kontzeptuen artean harremanak adierazteko.

* Adibidez, herrialde bateko errente 3.000 dolarretara iristen bada, GKEn kopurua 200etik gorakoa da.

Azkenik, hipotesi kausalak era ezkorrean formulatu daitezke.

* Adibidez, hurrengo hauteskundeetan EAJk 10 puntuko abantaila ateratzen ez badio PPri, gutxienez bere botoen %10 galduko du hurrengo hauteskundeetan.

**Ariketa (azterketan sartuko da!!)**

GAIA: Euskal gazteak, aniztasun sexuala, eta harreman afektiboak eta sexualak

Gaia kontuan edukita, ikusi ditugun mota bakoitzeko bi hipotesi formulatu

* Hipotesi hutsak:
	+ Gazte dirudunek harreman sexual gehiago izaten dituzte
* Hipotesi koerlatiboak: (errazago izateko ez jarri adjetiborik)
	+ Hiri eremuko gazteak desheterosexualizatuagoak daude
	+ Harreman afektibo eta sexualak ezberdinak dira harreman homosexual eta heterosexualetan
	+ Adinak zerikusia du aniztasun sexualarekin
	+ Herrietan bizi diren gazteek aniztasun sexualaren adierazpena gehiago ezkutatuko dute
* Norabidea erakusten duten hipotesiak:
	+ Gero eta helduagoa izan eragin gehiago izango du aniztasun sexualean
	+ Gero eta gehiago lantzen bada aniztasuna gero eta harreman ezberdinak izango da
* Hipotesi kausalak:
	+ Bizi garen lekuak eragina izango du aniztasun sexualean, herri txikian bizi bagara gure orientazio sexuala ezkutatuko dugu.

**3. gaia:**

**ALDAGAIEN OPERAZIONALIZAZIOA: Aldagaiak eta adierazleak**

***DIAPO:* Aldagaiak eta adoerazleak. Operazionalizazioa**

**ALDAGAIAK**:

Aldagaia, definizioz, balio bat baino gehiago jaso ditzakeen kontzeptu baten ezaugarri behagarria dela esan daiteke

Beraz, behatu eta neurtu da nahi duguna egin, eta horretarako erabiliko dugun tresna da aldagaia

Adibidez, demokrazia kontzeptua hartzen badugu ikergai, lehen unean ez da posible izango irudikatzea demokrazia aldagaia.

Adibideak:

* Demokrazia ez da behagarria, ez dago gizartean fisikoki, eta are gehiago, haren definizioa eztabaidan dago.
* Horregatik, garrantzitsua izango da zehaztea demokraziaren zein aspektu edota harreman aztertu nahi ditugun.
* Adibidearekin jarraituz, pentsa genezake herrialde bateko dentsitate demokratikoa aztertzea.
* Baina noski, berriz ere gauza bera errepikatzen da, kontzeptua zehaztu dugun arren, ez dago erreferente enpirikorik horren neurketarako.
* Hori egin ahal izango dugu teorizazio-lanean ondo azaldu baditugu zein izango diren demokraziak dituen ezaugarriak eta propietateak.
* Ondoren, horiek hartu eta aldagai bihurtuko ditugu neurketa-lanari ekin ahal izateko.
* Beraz, azkenean zenbait aldagaik (zenbait propietatek) azalduko dute demokraziaren dentsitatea:
	+ botere-banaketa egotea,
	+ giza eskubideak errespetatzea,
	+ hauteskunde libreak egotea, etab.

MENDEKO ALDAGAI ETA ALDAGAI ASKEAK:

Hipotesi batean beti egon behar dira bi aldagai mota gutxienez. Alde batetik, aldagai askea edo argitzailea, eta bestetik, mendeko aldagaia.

* **Mendeko aldagaia:**

Azalduko zaigu aldagai batean eragiten dutenean beste aldagai batzuen balio-aldaketek. Hau da, mendeko aldagaiaren balioak dependentzia dauka beste aldagai batzuen balioekiko.

Ondorioz, ikerketa batean mendeko aldagaia izango da azaldu nahi izango duguna beste zenbait aldagai askerekin.

Eta hain zuzen ere, horiek independenteak dira pentsatzen dugulako beraien balioen aldaketek eragiten dutela beste aldagai mendeko batean.

Adibidea:

* Pentsa dezagun herri bateko boto abertzalearen aldakortasuna azaldu nahi dugula euskaldun kopuruaren arabera
* Hau da, abertzaleen boto kopurua mendeko aldagaia izango da, eta euskara dakitenen kopurua, askea.
* Ziur asko, helburu hori duen ikerketa bateko eredu teorikoan euskara izango da aldagai aske bat, baina aldi berean, komenigarria izango litzateke beste hainbat aldagai aske aurreikustea planteamendu teorikoa aberasteko; adibidez, pertsonaren jatorria, nortasun-sentimendua, ideologia, etab.
* Adibidez, euskara bultzatzeko politiketan egindako gastuaren (mendeko aldagaia) eta kolore politikoaren (aldagai askea) arteko harremana aztertu nahi duen ikerketa bat abiatuko bagenu, hipotesi hutsa izango litzakete dioena ez dagoela ezberdintasun adierazgarririk kolore politiko desberdinetako gobernuen artean.
* Gastuaren batez bestekoak konparatzen baditugu kolore desberdinetako gobernuen artean, eta ikusten badugu ez dagoela ezberdintasun adierazgarririk, orduan esango dugu hipotesi hutsa egiaztatu dela



**Aldagaiak OPERAZIONALIZATZEKO… Hau da, erabiltzen dugun kontzeptu hori neurtzeko aldagaiak eta adierazleak zerrendatu eta definitzea.**

Erabiltzen ditugun hitzek eta kontzeptuek esanahi bat baino gehiago izaten dituzte sarri askotan, eta bakoitzarekin esan nahi duguna argitzen ez badugu, ez ditugu behar bezala operazionalizatuko, eta txarto ulertzen diren edo zalantzak sortzen dituzten galderak sortuko zaizkigu. Hau da, neurtu nahi duguna neurtzen ez duten tresnak sortuko ditugu.

Kontzeptu edo aldagaien operazionalizazioarekin, hipotesietan erabili nahi ditugun aldagai edo kontzeptuak nola neurtuko ditugun zehazten dugu. Horretarako, hipotesietan erabili ditugun hitzekin eta kontzeptuekin zer esan nahi dugun argitu behar dugu, lehenengo eta behin.

Ondoren, kontzeptu bakoitza neurtzeko modu onena zein den zehaztuko dugu.

***ADIBIDEA:*** *EAEko enpresetan lan estrategiei buruzko ikerketa*

* EAEko enpresetan lan estrategiak aztertzeko egin genuen inkestan, enpresen kontratazio politika aldagai askea zen, eta araualdi osoan kontratatutako langile kopurua neurtuz operazionalizatzen genuen.
* Pregunta 25. ¿Cuántos trabajadores tienen dedicación completa en su empresa?

Adibidez, futbol-txapelketako jokalaririk hoberena zein den zehaztu nahi badugu, eztabaida handia piztu daiteke pertsona askoren artean

Horretarako ezinbestekoa izango da jokalariak konparatu behar izatea. Baina zeren arabera konparatuko ditugu?

Esate baterako, erabaki genezake zenbait aldagairen (propietate, ezaugarri) arabera neurtzea: *erasotzaile* gisa, *defendatzaile* modura eta taldeko *joko-sortzaile* bezala.

**Aldagai bakoitza adierazle batekin edo gehiagorekin neur genezake** (batek baino gehiagok neurtzen badute aldagai bat, bakoitzari pisu erlatibo bat egokitu beharko zaio ponderazioak egin ahal izateko).

Demagun erasotzaile aldagaia bi adierazlerekin neurtuko dugula: gol kopurua eta goletan bukatutako pase kopurua

Erabaki genezake defendatzaile aldagaia adierazle bakarrarekin neurtzea: lapurtutako baloiak.

Eta azkenik, jokalari batek taldekideei helarazitako paseak konta ditzakegu joko-sortzaile aldagaia neurtzeko.

Behin hori definituta, datuak jaso eta konparaketak egin ahal izango ditugu.



**Inkestaren kasuan,** aztergai diren aldagaien operazionalizazioa galdeketetan joango diren galderen formulazioan datza.

Galdeketan erabiliko ditugun galderak idatzi, galdeketak izango duen formatua zehaztu, eta galderei erantzuteko estimulu gisa erabiliko diren fitxa, txartel edota irudiak prestatuko ditugu.

***ADIBIDEA:*** *kontzeptuen edo aldagaien operazionalizazioa*

**USANSOLOKO HERRITARREK IKUSTEN DITUZTEN BEHARRIZAN ETA ARAZOEI BURUZKO IKERKETA (1999)**

Ikerketa honetan, Usansoloko biztanleek zituzten beharrizan eta arazoak aztertu genituen, bultzatu edota konpondu behar ziren arloak hobeto ezagutzeko asmoarekin.

Honako hipotesi honetatik abiatzen ginen: Usansoloko herritarren arazo nagusienek osasun zerbitzuekin eta garraio publikoekin zerikusia dute.

Hipotesi hau frogatzeko, Usansoloko herritarren arazo nagusienak zeintzuk ziren neurtu genituen honako galderaren bitartez:

Usansolon dauzkagun zerbitzu publikoen kalitatea kontuan hartuz, zer-nolako gaiak bultzatu edo konpondu behar dira? (guztiak irakurri eta bi aukeratu)

* Osasun zerbitzuak. . . . . . . . . . . . . . . . . . . . . . . . . . . . . 1
* Garraio publikoak . . . . . . . . . . . . . . . . . . . . . . . . . . . . . 2
* Kultur zerbitzuak . . . . . . . . . . . . . . . . . . . . . . . . . . . . . 3
* Oinarrizko zerbitzuak (ura, estoldak) . . . . . . . . . . . . . . 4
* Irakaskuntza zerbitzuak . . . . . . . . . . . . . . . . . . . . . . . . 5
* Kirol zerbitzuak . . . . . . . . . . . . . . . . . . . . . . . . . . . . . . 6
* Aisialdirako zerbitzuak . . . . . . . . . . . . . . . . . . . . . . . . . 7
* Beste batzuk . . . . . . . . . . . . . . . . . . . . . . . . . . . . . . . . . 8
* Ez daki ez du erantzuten . . . . . . . . . . . . . . . . . . . . . . . . 9

*ADIBIDEA:*

Botere legegileak, exekutiboak eta judizialak duten independentzia bi adierazleren arabera neur genezake: batetik, botere bakoitzeko kideen hautaketan ez izatea beste botereek eskumenik (burujabeak, erdiburujabeak eta menpekoak), eta bestetik, hautaketa-prozedurak demokratikoak izatea (zuzeneko demokraziaren bidez, zeharkako erakunde demokratikoen bidez, edo era ez demokratikoan)…

Azkeneko pausoa izango litzateke bakoitzari pisu bat esleitzea.

Giza eskubideen errespetuari dagokionez, erabaki dezakegu Amnistia Internazionaleko edo *Human Rights Watch*-eko datuak erabiliz horrelako kategoriak sortzea:

* errespetu handia, errespetu ertaina, errespetu txikia, errespetu oso eskasa.

Eta horrela jarraituko genuke guk definitutako kontzeptu guztiak operazionalizatu arte.

Adibidean ikusi dugun moduan, neurtzeak ez du kuantifikatzea izan behar.

Aldagai batek beti beharko du neurri bat.

Zenbakiak izan daitezke, boto kopurua adibidez, baina baita hitzak, pertsona baten lurralde historikoa —Nafarroa, Gipuzkoa—eta abar.

Laburbilduz, batzuetan aldagaiak propietate baten presentzia edo absentziarekin neurtzen ditugu (badago botere-banaketarik? bai/ez);

Beste batzuetan, aldiz, izenekin sailkatzen ditugu (zein alderdi bozkatu du: EAJ, EHAK, PP, PSE, EA, EB, Aralar);

Eta azkenik, oso ohikoa izaten da ere mailakatzea hitzekin (AHT proiektuari buruzko iritzia: oso ados, ados, ez ados ez aurka, aurka,oso aurka) edo zenbakiekin (soldata: 1.000 euro, 1.250 euro, 1.102 euro, etab.)